โพคารี่สเวท

โพคารี่สเวท () เป็นเครื่องดื่มประเภทไอโซโทนิก (isotonic drink) ที่เป็นที่นิยมของญี่ปุ่น และเป็นเครื่องดื่มเกลือแร่ผลิตโดยบริษัทโอตสึกะเภสัชกรรมจำกัด ออกจำหน่ายครั้งแรกในปี 1980 เป็นที่รู้จักเกือบทั้งทวีปเอเชียและตะวันออกกลาง อีกทั้งยังมีจำหน่ายที่เอเชียตะวันออก เอเชียตะวันออกเฉียงใต้ ออสเตรเลีย และเม็กซิโกกว่า 20 ประเทศทั่วโลก 

โพคารี่สเวท เป็นเครื่องดื่มที่รสชาติเบาละมุน ไม่มีความซ่าจากคาร์บอน และได้โฆษณาว่าเป็น "ไอออน ดริ๊งก์"  "น้ำดื่มให้ความสดชื่น" และ "เป็นสิ่งที่ร่างกายต้องการ" โดยเครื่องดื่มนี้มีรสเกรปฟรูตบาง ๆ ตามด้วยกลิ่นที่ค้างในลำคอ มีขายในรูปแบบของเหลวในกระป๋องอะลูมิเนียม ขวดพลาสติก และในรูปแบบผง ไม่มีสีสังเคราะห์ ไม่มีคาเฟอีน และไม่ใช้วัตถุกันเสีย ดังนั้นจึงเหมาะสำหรับผู้ที่อายุมากกว่า 1 ปีขึ้นไป และสามารถดื่มได้ในหลากหลายโอกาส เช่น หลังออกกำลังกาย หรือเมื่อร่างกายต้องการฟื้นฟูจากการขาดน้ำ ช่วยทดแทนน้ำและอิเล็กโทรไลต์ที่สูญเสียจากการเหงื่อออก ด้วยองค์ประกอบที่ใกล้เคียงกับของเหลวในร่างกายมนุษย์ ได้แก่ โซเดียม โพแทสเซียม แมกนีเซียม และแคลเซียม ในความเข้มข้นที่เหมาะสมจึงทำให้ร่างกายสามารถดูดซึมไปใช้ได้อย่างรวดเร็ว

 ส่วนผสม 

น้ำ
น้ำตาล
โซเดียม: ป้องกันอาการอ่อนเพลีย ควบคุมความสมดุลของเหลวในร่างกาย 
เกลือแกง
โพแทสเซียมคลอไรด์: ทำงานควบคู่กับโซเดียม ช่วยควบคุมความสมดุลของน้ำในร่างกาย ป้องกันการเกิดตะคริว
แคลเซียม: กระตุ้นให้กล้ามเนื้อบีบตัวได้ดีขึ้น ป้องกันอาการปวดเมื่อยของกล้ามเนื้อและข้อต่อในร่างกาย
แมกนีเซียมคาร์บอเนต: ควบคุมการทำงานของเส้นประสาทและกล้ามเนื้อให้เป็นปกติ
สารเพิ่มรสชาติ 
บรรจภัณฑ์ขนาด 350 มิลลิลิตร มีส่วนประกอบสําคัญ ซูโครส 6% นำผลไม้ซิตรัส 1% โซเดียมซิเตรด 0.1% โพแทสเซียมคลอไรด์ 0.035% แคลเซียมแลคเตท 0.02% แมกนีเซียมคาร์บอเนต 0.005% สารควบคุมความเป็นกรด (INS 296, 327, 330, 331(1), 504()) วัตถุปรุงแต่งรสอาหาร (โพแทสเซียมคลอไรด์) แต่งกลิ่นเลียนธรรมชาติ ให้พลังงาน 80 กิโลแคลลอรี

 ประวัติ 
โพคารี่สเวท วางขายครั้งแรกในปี 1980 ที่ประเทศญี่ปุ่นโดยพนักงานของบริษัทโอตสึกะเภสัชกรรมจำกัด ที่ชื่อโรคุโระ ฮาริมา ที่ได้ไอเดียมาจากการสังเกตแพทย์ที่ให้สารอาหารผ่านหลอดเลือดดำเพื่อเพิ่มน้ำให้แก่ร่างกาย โดยฮาริมาได้ไปโรงพยาบาลหลังอาเจียนในขณะที่กำลังไปทำธุรกิจที่เม็กซิโกซิตี และเริ่มสงสัยว่าการดื่มจะสามารถให้ทั้งน้ำและสารอาหารที่เขาต้องใช้ในการพักฟื้นได้หรือไม่

หลังจากกลับมาญี่ปุ่น ทีมวิจัยเริ่มศึกษาว่าร่างกายเสียเหงื่อและเกลือแร่แบบไหนในแต่ละกิจกรรม ทั้งเวลาใช้ชีวิตปกติ ออกกำลังกาย หรือทำงานกลางแจ้ง แล้วพัฒนาเครื่องดื่มที่มีน้ำและแร่ธาตุคล้ายของเหลวในร่างกาย เพื่อให้ดูดซึมได้เร็ว ในการทดลองครั้งแรกรสชาติค่อนข้างขม ทีมงานลองปรับสูตรมากกว่า 1,000 ครั้ง จนค้นพบว่าเมื่อผสมรสผลไม้เปรี้ยวอ่อน ๆ จะช่วยลดความขมได้ดี และสุดท้ายก็ตัดสินใจทำสูตรหวานน้อย เพราะดื่มง่ายที่สุดหลังเสียเหงื่อ เมื่อพัฒนาสูตรสำเร็จ โพคารี่สเวทก็เริ่มขายในญี่ปุ่น และขยายไปมากกว่า 20 ประเทศ ด้วยจุดเด่นว่าเป็นเครื่องดื่มที่ช่วยทดแทนน้ำและแร่ธาตุให้ร่างกายได้รวดเร็ว

 ปี 2523 - 2530 ขยายตลาดออกสู่ ไต้หวัน ฮ่องกง ประเทศสิงคโปร์ ตะวันออกกลาง และประเทศเกาหลีใต้
 ปี 2532 - 2550 ขยายตลาดออกสู่ ประเทศอินโดนีเซีย ประเทศไทย ประเทศมาเลเซีย ประเทศจีน และประเทศฟิลิปปินส์
 ปี 2551 - 2558 ขยายตลาดออกสู่ ประเทศอียิปต์ ประเทศเวียดนาม ประเทศพม่า ประเทศติมอร์-เลสเต และประเทศกัมพูชา

ด้วยความกังวลต่อพื้นที่ของเกเตอเรดในตลาดสหรัฐฯ โพคารี่สเวทจึงให้ความสนใจตลาดเอเชียและตะวันออกกลางเป็นหลัก ในปี 1982 เครื่องดื่มนี้ได้เดินทางข้ามมหาสมุทรเป็นครั้งแรกไปที่ฮ่องกง และไต้หวัน ในปีต่อมาได้ไปที่สิงคโปร์ บาห์เรน โอมาน และซาอุดิอาระเบีย ในกลางปี 1990 โพคารี่สเวทได้กลายเป็นเครื่องดื่มไม่มีแอลกอฮอล์ชนิดแรกในประเทศญี่ปุ่นที่มีมูลค่าในการส่งออกมากกว่า 1 พันล้านเหรียญสหรัฐฯ

 ที่มาของชื่อ 
โพคารี่สเวท หรือ POCARI ไม่มีความหมายเฉพาะในภาษาญี่ปุ่น เหล่าผู้ผลิตได้ตั้งชื่อผลิตภัณฑ์ "โพคารี่สเวท" โดยจุดประสงค์แรกเริ่มเป็นการโฆษณาสินค้าด้วยการเป็นเครื่องดื่มเกลือแร่ของประเทศญี่ปุ่น ซึ่งรวมมาจากแนวคิดเรื่องการสูญเสียสารอาหารและเกลือแร่พร้อมกับการขับเหงื่อที่ตั้งใจให้แก่ผู้ดื่ม โดยส่วนต้นของชื่อ "โพคารี่" ให้ความรู้สึกเบาและสดชื่น เว็บไซต์ของผู้ผลิตเคยกล่าวว่า "'โพคารี่' เป็นชื่อที่มีความแตกต่างที่เล็กน้อย เสียงที่สดใส แต่ไม่มีความหมายที่ชัดเจน

 การตลาด 
โพคารี่สเวทใช้สีฟ้าขาวคงเดิมตั้งแต่การเปิดตัวเมื่อปี 1980 โดยเริ่มแรกได้ทำการวางขายในลักษณะกระป๋องขนาด 245 มิลลิลิตร ต่อมาได้ขายในลักษณะขวดเป็นหลักตั้งแต่ปี 1990 

ต่อมา บริษัทโอตสึกะได้เริ่มโครงการโฆษณาโดยมีเป้าหมายที่ประเทศอินโดนีเซียหลังจากช่วงการระบาดของโรคไข้เด็งกีในปี 2010 โดยโฆษณาว่าเป็นเครื่องดื่มที่ช่วยป้องกันการขาดน้ำ ซึ่งเป็นอาการที่พบโดยทั่วไปของโรคนี้ 

ในวันที่ 15 พฤษภาคม 2014 โพคารี่สเวทได้เริ่มโครงการที่จะส่ง "Lunar Dream Capsule" ไปดวงจันทร์ ซึ่งกระสวยจะมีรูปทรงเดียวกันกระป๋องโพคารี่สเวทที่เต็มไปด้วยผงโพคารี่สเวท เมื่อไปถึงดวงจันทร์แล้ว โพคารี่สเวทจะเป็นผลิตภัณฑ์ทางการค้าชิ้นแรกที่โฆษณาบนดวงจันทร์ แรกเริ่มมีกำหนดปล่อยไปกับจรวด SpaceX Falcon 9 ในเดือนตุลาคม ปี 2015 

เครื่องดื่มโพคารี่สเวทเข้าสู่ประเทศไทยครั้งแรกในปี 1998 (พ.ศ. 2541) ในฐานะผู้สนับสนุนหลักของการแข่งขันกีฬาเอเชียนเกมส์ 1998 ครั้งที่ 13 ที่จัดขึ้นที่กรุงเทพมหานคร การแข่งขันครั้งนั้นถือเป็นเหตุการณ์สำคัญที่หลายคนจดจำ เพราะนักกีฬาไทยทำผลงานยอดเยี่ยม คว้าเหรียญทองได้ถึง 24 เหรียญ และยังมี “ช้างไชโย” เป็นมาสคอตประจำการแข่งขัน

ต่อมาในปี ค.ศ. 2018 (พ.ศ. 2561) โพคารี่สเวทได้เปิดตัวอย่างเป็นทางการในประเทศไทยอีกครั้ง เพื่อตอบรับความต้องการของผู้บริโภคที่มองหาเครื่องดื่มที่ช่วยชดเชยน้ำและแร่ธาตุที่สูญเสียไป สามารถดื่มได้ทุกวันทั้งก่อน ระหว่าง หรือหลังทำกิจกรรม โดยมีจำหน่ายในขนาด 350 มิลลิลิตร และ 500 มิลลิลิตร 

บริษัทยังทำการโฆษณาอย่างกว้างขวางผ่านอนิเมะ ผู้อำนวยการฝ่ายเทคนิคของอนิเมชั่นหลับตาฝัน ถึงชื่อเธอช่วยสร้างการโฆษณาแนวอนิเมะในปี 2019 โพคารี่สเวทได้ปล่อยตอนพิเศษของเซลล์ขยันพันธุ์เดือด ในปี 2021 เพื่อเปรียบเทียบการดื่มเครื่องดื่มนี้เป็นวิธีการป้องกันโรคลมเหตุร้อน

 อ้างอิง 

หมวดหมู่:เครื่องดื่มญี่ปุ่น